CELEX: 32012R0563
Language: lt
Date: 2012-06-27 00:00:00
Title: 2012 m. birželio 27 d. Komisijos reglamentas (ES) Nr. 563/2012, kuriuo dėl ES etaloninių laboratorijų sąrašo iš dalies keičiamas Europos Parlamento ir Tarybos reglamento (EB) Nr. 882/2004 VII priedas  Tekstas svarbus EEE

28.6.2012   
            
            
               LT
            
            
               Europos Sąjungos oficialusis leidinys
            
            
               L 168/24
            
         KOMISIJOS REGLAMENTAS (ES) Nr. 563/2012
   2012 m. birželio 27 d.
   kuriuo dėl ES etaloninių laboratorijų sąrašo iš dalies keičiamas Europos Parlamento ir Tarybos reglamento (EB) Nr. 882/2004 VII priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (1), ypač į jo 32 straipsnio 5 dalį,
   kadangi:
   
               (1)
            
            
               Reglamentu (EB) Nr. 882/2004 nustatytos Europos Sąjungos (ES) etaloninių maisto, pašarų, gyvūnų sveikatos ir gyvų gyvūnų tyrimo laboratorijų bendrosios užduotys, pareigos ir joms keliami reikalavimai. ES etaloninės maisto ir pašarų tyrimo laboratorijos yra išvardytos to reglamento VII priedo I dalyje;
            
         
               (2)
            
            
               1996 m. balandžio 29 d. Tarybos direktyvoje 96/23/EB dėl kai kurių medžiagų ir jų likučių gyvuose gyvūnuose ir gyvūninės kilmės produktuose monitoringo priemonių, panaikinančioje Direktyvas 85/358/EEB ir 86/469/EEB bei Sprendimus 89/187/EEB ir 91/664/EEB (2), nustatytos medžiagų ir likučių grupių, išvardytų tos direktyvos I priede, stebėsenos priemonės;
            
         
               (3)
            
            
               po laboratorijų veiklos Nyderlanduose pertvarkymo, visos „Rijksinstituut voor Volksgezondheid en Miliau“ (RIVM), kuris šiuo metu yra nurodytas kaip ES etaloninė veterinarinių vaistų likučių ir teršalų gyvūniniuose maisto produktuose tyrimo laboratorija likučiams, išvardytiems Direktyvos 96/23/EB I priedo A 1, 2, 3 ir 4, B 2 d ir B 3 d grupėse, tirti, funkcijos, įskaitant infrastruktūrą ir personalą, perduotos „RIKILT – Institute of Food Safety“. Pagal bendrąją sutartį, kurios galiojimas baigėsi 2011 m. gruodžio 31 d., RIVM atliekamos užduotys buvo pavestos RIKILT;
            
         
               (4)
            
            
               kadangi sutarties su RIVM galiojimas artėjo prie pabaigos, paskelbtas kvietimas atrinkti RIVM pakeisiančią ES etaloninę laboratoriją. Šia etalonine laboratorija turėtų būti paskirtas „RIKILT – Institute of Food Safety“, kuris pasirinktas dėl to, kad atitiko visus kriterijus;
            
         
               (5)
            
            
               dėl Direktyvos 96/23/EB I priedo A 1–4 grupėse išvardytų medžiagų svarbos ir dėl to, kad „RIKILT – Institute of Food Safety“ pasirinktas kaip atitinkantis visus kriterijus, nuo 2012 m. sausio 1 d. jis turėtų būti nurodytas kaip ES etaloninė veterinarinių vaistų likučių ir teršalų gyvūniniuose maisto produktuose tyrimo laboratorija likučiams, išvardytiems Direktyvos 96/23/EB I priedo A 1, 2, 3 ir 4, B 2 d ir B 3 d grupėse, tirti. Šis reglamentas taikytinas atgaline data nuo 2012 m. sausio 1 d.;
            
         
               (6)
            
            
               todėl Reglamento (EB) Nr. 882/2004 VII priedo I dalis turėtų būti atitinkamai iš dalies pakeista;
            
         
               (7)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 882/2004 VII priedo I dalies 12 punkto a papunktis pakeičiamas taip:
   
               „a)
            
            
               Likučių, išvardytų Direktyvos 96/23/EB I priedo A 1, 2, 3, 4 grupėse ir B 2 d ir B 3 d grupėse, tyrimo laboratorija
               „RIKILT – Institute for Food Safety“, „Wageningen UR“ padalinys
               Vageningenas
               Nyderlandai“
            
         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2012 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. birželio 27 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 165, 2004 4 30, p. 1.
   
      (2)  OL L 125, 1996 5 23, p. 10.